එහි ඉංගී‍්‍රසි පරිවර්තනය මැලේසියාවේ ශ්‍රී ලංකා නියෝජ්‍ය කොමසාරිස් මේජර් ජෙනරාල් උදය පෙරේරා මහතා සභාවට ඉදිරිපත් කළේ ය.වර්ෂ 1505 දී පෘතුගීසීන්ට යටත් වීමෙන් අනතුරුව ලන්දේසි සහ ඉංගී‍්‍රසි ජාතීන්ට යටත්ව සිටි ශ්‍රී ලංකාව නිදහස් කර ගන්නට හැකි වුණේ එවකට සිටි සිංහල, දෙමළ, මුස්ලිම් යනාදී සියලු ජාතීන් ට අයත් දේශපාලන නායකයන් ගේ නොමඳ උත්සාහයත් කැපවීමත් නිසා බව මැලේසියාවේ ශ්‍රී ලංකා මහ කොමසාරිස් දොස්තර ඩී. ඩී. රණසිංහ මහතා මෙහිදී පැවැසීය.එමෙන්ම අප රට ත්‍රස්තවාදයෙන් නිදහස් කර ගත් ජනාධිපතිවරයා රට අලුත් මාවතකට යොමු කර ඇති බවත්, එතුමාගේ නායකත්වය යටතේ අද රට සීඝ්‍රයෙන් සංවර්ධනය කරා යන බවත් හෙතෙම සඳහන් කෙළේ ය.කූඨ ඒජන්සිකරුවන්ට හසුව මැලේසියාවට පැමිණ සිටින ශ්‍රී ලාංකික ශ්‍රමිකයන් විඳින දුක් කරදර සම්බන්ධව මැලේසියාවේ ශ්‍රී ලංකා සේවා නියුක්තිකයන් ගේ සුබ සාධක සංගමයේ මැදිහත් වීමෙන් සැකැසු වාර්තාවක් ජනාධිපති මහින්ද රාජපක්ෂ මහතා වෙත බාර දෙනු පිණිස මහ කොමසාරිස් වරයාට පිළිගන් වන ලදී.ඒ සේවකයන් ගේ දුක් කරදර සඳහන් ලිපි, වැටුප් විස්තර, කොන්ත්‍රාත් ගිවිසුම් සියල්ල ඇතුළත්ව සකසන ලද එම ගොනුවට ශ්‍රමිකයන් 600 ක් පමණ අස්සන් තබා ඇත.මැලේසියාවේ ශ්‍රී ලංකා නියෝජ්‍ය මහ කොමසාරිස් මේජර් ජෙනරාල් උදය පෙරේරා මහතා ප්‍රමුඛ නිලධාරීන්, අනෙකුත් රටවල තානාපති නියෝජිතයන් ඇතුළු විශාල පිරිසක් මේ අවස්ථාවට එක්ව සිටියහ..